U2 stanica *Rathaus*
U1 pri UNO-City
Stanica *Volkstheater*
Viedenské metro čiastočne používa staré trate mestskej dráhy, ako napríklad tu pri Hietzingu
**Viedenské metro** (nem. Wiener U-Bahn), otvorené roku 1976, je metro (podzemná železnica) vo Viedni, ktoré sčasti vzniklo z Viedenskej mestskej dráhy (postavenej v 19. storočí ešte v čase cisárstva), a ktoré prevádzkuje dopravná spoločnosť Wiener Linien GmbH & Co KG, ktorá je súčasťou akciovej spoločnosti Wiener Holding AG. Väčšinovým vlastníkom Wiener Holding AG je mesto Viedeň. Viedenské metro a všeobecne ""MHD vo Viedni"" vyhralo tretie miesto v poskytovanej kvalite cestovania, a podľa prieskumov spokojnosti cestujúcich skončilo ako najlepšie na svete (Z 2000 opýtaných 98 % odpovedalo že sú spokojní, prieskum bol robený na jar roku 2011). Maximálna rýchlosť je 80 km/h. Priemerný ranný interval je 2-3 minúty, obedňajší 4-6 minút, poobedňajší 2-4 minúty, večerný 4-6 minút, po 21:00 premávajú všetky linky v 8 minútovom intervale. Viedenské metro využíva najmodernejšie bezpečnostné systémy, ako napr. systém elektronickej kontroly maximálnej povolenej rýchlosti, a vzdialenosti najbližšieho vlaku (tzn. pokiaľ vlak prekročí max. povolenú rýchlosť, alebo sa približuje na max. povolenú vzdialenosť od druhej súpravy, vlak automaticky v bezpečnej vzdialenosti vodiča upozorní, pri nezareagovaní sám zabrzdí).

Sieť metra
----------

V súčasnosti sieť pozostáva z piatich liniek metra, má dĺžku 83,1 km a 109 staníc. Premáva od 5:00 do približne 0:30. Cez deň metro jazdí v 2 – 5 minútových odstupoch, po 20. hodine každých 7-8 minút. Cez víkendy od piatka do nedele do 00:30 minút premáva metro nepretržite v 15 minútových intervaloch, s dvoma policajtmi a 3 dispečermi v jednej súprave a na stanici.

Každá linka metra má vlastnú charakteristickú farbu, v ktorej sú vybudované aj mnohé jej stanice.

Metro sa neustále rýchlym tempom ďalej rozširuje. Momentálne sa plánuje výstavba linky U5, a "prestavba" linky U2. Linka U5 pôjde po terajšej trase linky U2 zo stanice Karlsplatz až po stanicu Rathaus, kde bude pokračovať po svojej novo vybudovanej trase na konečnú Frankhplatz - Altes AKH. Linka U2 bude po stanicu Rathaus nezmenená, odtiaľto pôjde ďalej cez stanice Neubaugasse, Pilgramgasse, Reinprechtsdorfer Straße až na konečnú Matzleinsdorfer Platz. Začiatok výstavby je naplánovaný na rok 2018. 

Na sieť metra úzko nadväzuje viedenská rýchlodráha (Schnellbahn, S-Bahn).

### Trate

| Linka | Trať | Otvorenie | Dĺžka | Stanice |
| --- | --- | --- | --- | --- |
| **U1** | Reumannplatz – Oberlaa | 1978 | 19,3 km | 24 |
| **U2** | Seestadt – Karlsplatz | 1980 | 16,8 km | 20 |
| **U3** | Ottakring – Simmering | 1991 | 13,4 km | 21 |
| **U4** | Hütteldorf – Heiligenstadt | 1976 | 16,3 km | 20 |
| **U6** | Siebenhirten – Floridsdorf | 1989 | 17,3 km | 24 |

Schéma liniek metra

Fotogaléria
-----------

* Znak viedenského metraZnak viedenského metra
* Interiér vlaku typu VInteriér vlaku typu V
* Interiér vlaku typu UInteriér vlaku typu U
* Vlak na linke U1 na stanici KagranVlak na linke U1 na stanici *Kagran*
* Vlak na linke U2 na stanici StadionVlak na linke U2 na stanici *Stadion*
* Vlak linky U6 na stanici LängenfeldgasseVlak linky U6 na stanici *Längenfeldgasse*
* Vlaky linky U6 na stanici SpittelauVlaky linky U6 na stanici *Spittelau*
* Vlaky linky U4 na stanici HeiligenstadtVlaky linky U4 na stanici *Heiligenstadt*
* Sieť (Netzplan) viedenského metra nad dverami vo vlaku, 2008Sieť (Netzplan) viedenského metra nad dverami vo vlaku, 2008
* Harmonogram linky U1 na stanici DonauinselHarmonogram linky U1 na stanici *Donauinsel*
* Mapa centra Viedne na nástupištiach metraMapa centra Viedne na nástupištiach metra
* Zoznam staníc linky U1 (tabuľa za koľajiskom)Zoznam staníc linky U1 (tabuľa za koľajiskom)

Pozri aj
--------

* Viedenská rýchlodráha

Iné projekty
------------

Commons
* Spolupracuj na Commons Commons ponúka multimediálne súbory na tému **Viedenské metro**.

Externé odkazy
--------------

* Wiener Linien - oficiálna stránka
* The Vienna Metro System - neoficiálna stránka

| * z
* d
* u
Metrá v Európe |
| --- |
| Stredná Európa | 
* Berlín
* Budapešť
* Hamburg
* Lausanne
* Mníchov
* Norimberg
* Praha
* Serfaus
* Varšava
* Viedeň

 |
| Západná Európa | 
* Amsterdam
* Brusel
* Lille
* Londýn
* Lyon
* Marseille
* Newcastle
* Paríž
* Rennes
* Rotterdam
* Štokholm
* Toulouse

 |
| Južná Európa | 
* Barcelona
* Bilbao
* Janov
* Catania
* Lisabon
* Madrid
* Miláno
* Neapol
* Palma
* Rím
* Sevilla
* Turín

 |
| Severná Európa | 
* Helsinki
* Kodaň
* Oslo
* Štokholm

 |
| Juhovýchodná Európa | 
* Atény
* Belehrad
* Bukurešť
* Istanbul
* Sofia

 |
| Východná Európa | 
* Dnipro
* Charkov
* Kazaň
* Kyjev
* *Kryvyi Rih*
* Minsk
* Moskva
* Nižnij Novgorod
* Petrohrad
* Samara
* *Volgograd*

 |